Procesul verbal al şedinţei din data de 04.12.2018
Şedinţa a fost condusă de Manager General  Dr. Grasu Alis.
Dr. Grasu Alis a anunțat că până pe data de 20 trebuie predate listele cu planificarea concediilor de odihnă. Până miercurea viitoare se vor introduce în calculator planificarea concediilor.

Dr. Grasu Alis a anunțat că au sosit 10 ambulanțe de la Primăria Generală a Municipiului București. Vor sosi în total 106 ambulanțe în decursul semestrului I al anului viitor. Mașinile sosite sunt în curs de pregătire urmând a fi predate echipajelor.

Serviciul de Ambulanță București – Ilfov va primi echipamente complete (vară-iarnă) pentru personalul operativ de la Primărie.

Managerul General a făcut apel din nou la întregul personal să respecte protocoalele şi în acelaşi timp codul de etică şi deontologie şi să evite discuţiile neprincipiale atât în relaţiile cu terţii, colegii, cât şi mai ales faţă de pacienţi.
În finalul şedinţei au fost vizate caietele de control de la microstaţii.
